**NOTĂ INFORMATIVĂ**

**la proiectul Hotărârii de Guvern cu privire la unele instituții rezidenţiale**

|  |
| --- |
| * + - 1. **Denumirea autorului şi, după caz, a participanților la elaborarea proiectului** |
| Proiectul prezentei Hotărârii de Guvern este elaborat de către Ministerul Educației și Cercetării. |
| **2. Condițiile ce au impus elaborarea proiectului și finalitățile urmărite** |
| Republica Moldova, ratificând Convenția ONU cu privire la drepturile copilului (1993) şi Convenția ONU privind drepturile persoanelor cu dizabilități (2007), s-a angajat să asigure respectarea drepturilor tuturor copiilor prin promovarea reformelor în domeniile educației, protecției sociale și sănătății copilului.  Codul educației al Republicii Moldova nr. 152/2014 și Legea privind incluziunea socială a persoanelor cu dizabilități nr. 60/2012 garantează copilului cu cerințe educaționale speciale exercitarea dreptului la educație, bazat pe principii incluzive.  În vederea implementării Programului de dezvoltare a educației incluzive în Republica Moldova, una din principalele acțiuni a fost Reforma sistemului rezidențial de îngrijire a copilului al cărui obiective a avut ca scop:  1. Reducerea continuă a numărului de copii aflați în îngrijire rezidențială;  2. Asigurarea reintegrării socio-educaționale calitative a copiilor dezinstituționalizați din sistemul rezidențial de îngrijire a copilului.  În privința Şcoala de Tip Internat pentru Copii Rămași fără Ocrotire Părintească din Străşeni reținem că în anul de studii 2018-2019, instituţia din or. Strășeni a funcționat la capacitate minimă, din numărul de 540 de locuri disponibile fiind ocupate doar 33 locuri.  Pe parcursul anului 2019 în privința celor 33 de copii care frecventau Şcoala de Tip Internat pentru Copii Rămași fără Ocrotire Părintească din Străşeni a fost asigurat plasamentul conform dispoziţiei autorităţii tutelare teritoriale, cu avizul autorităţii tutelare locale şi în baza avizului pozitiv al Comisiei pentru protecţia copilului aflat în dificultate.  Astfel, cei 33 de copii au fost plasaţi în:   1. serviciul de tutelă – 4 copii; 2. serviciul de plasament de tip familial – 1 copil - casă de copii de tip familial și 5 copii - asistență parentală profesionistă; 3. serviciul de plasament de tip rezidenţial – 2 copii (centru comunitar); 4. familii biologice – 19 copii.   Analiza cheltuielilor curente pe articole a arătat că aproximativ 70 la sută din suma totală a bugetului instituţiei au constituit cheltuielile pentru retribuirea muncii (inclusiv plăţile sociale: contribuţiile de asigurări sociale şi asigurarea medicală), iar circa 30% - cheltuielile pentru plata mărfurilor şi serviciilor, jumătate dintre care au fost utilizate pentru întreţinerea imobilului.  În prezent, în Şcoala de Tip Internat pentru Copii Rămași fără Ocrotire Părintească din Străşeni activează doi salariați: directorul și contabilul.  Referitor la Şcoala-Internat Specială pentru Copii Surzi şi Hipoacuzici din Cahul, notăm că în anul 2019-2020 a funcționat la capacitate minimă, din numărul de 150 de locuri disponibile fiind ocupate doar 14 locuri dintre care 5 elevi au absolvit instituția de învățământ.  În vederea continuării procesului de reintegrare a celor 9 copii s-a conlucrat cu Structurile Teritoriale de Asistență Socială și Protecția Familiei din r-nul Hîncești, Leova, Cantemir, Criuleni, Briceni și Cahul, cu autoritățile publice locale, cu familiile biologice și extinse, fiind întreprinse acțiuni concrete: - expedierea în termeni optimi a demersurilor către autorități pentru reevaluarea situației copiilor; - pregătirea și participarea la mai multe ședințe ale comisiei pentru protecția copilului aflat în dificultate; - pregătirea psihologică a familiei pentru reintegrarea copiilor; - acțiuni de responsabilizare a părinților, medierea diferitor conflicte apărute în perioada pandemică și nu în ultimul rând – pregătirea copilului pentru integrarea în școala din comunitate.  Cei 9 copii au fost plasați după cum urmează: - 8 copii în familia biologică; - 1 copil în familia extinsă.  În anul de studii 2020 – 2021, toți copiii dezinstituționalizați de vârstă școlară și-au continut studiile în instituțiile de învățământ din localitățile de baștină (în care locuiesc cu familiile):   * 4 copii - clasa 9; * 5 copii – clasa 8.   Înmatricularea fiecărui copil în instituțiile de învățământ din localitățile de baștină este confirmată de către administrația instituțiilor respective, în formă scrisă.  În prezent în Şcoala-Internat Specială pentru Copii Surzi şi Hipoacuzici din Cahul activează 7 salariați din care face parte personalul de conducere și personalul auxiliar. Salariații școlii urmează a fi preavizați, în conformitate cu Codul muncii și vor beneficia de indemnizațiile prevăzute de legislația în vigoare.  În circumstanțele expuse supra, inițierea elaborării acestui proiect al Hotărârii de Guvern este iminentă având în vedere că instituțiile nu au copii și nu desfășoară activitate. Proiectul va contribui la valorificarea bunurilor mobile și imobile care au fost gestionate de instituții și reducerea cheltuielilor financiare ineficiente de la bugetul de stat pentru personalul Şcolii de Tip Internat pentru Copii Rămași fără Ocrotire Părintească din Străşeni și Şcolii-Internat Speciale pentru Copii Surzi şi Hipoacuzici din Cahul. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Actul normativ nu conține norme privind armonizarea legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Proiectul prevede:  - aprobarea lichidării Școlii-Internat Speciale pentru Copii Surzi şi Hipoacuzici din Cahul și a Şcolii de Tip Internat pentru Copii Rămași fără Ocrotire Părintească din Străşeni;  - instituirea comisiilor de lichidare a instituțiilor de învățămînt nominalizate mai sus;  - transmiterea bunurilor imobile și mobile din gestiunea Şcolii de Tip Internat pentru Copii Rămași fără Ocrotire Părintească din Străşeni în gestiunea Instituției Publice Colegiul de Inginerie din Strășeni;  - transmiterea bunurilor imobile și mobile din proprietatea statului aflate în administrarea Ministerului Educației și Cercetării și gestiunea Şcolii-Internat Speciale pentru Copii Surzi şi Hipoacuzici din Cahul în proprietatea publică a Consiliului raional Cahul. |
| **5. Fundamentarea economico-financiară** |
| Implementarea prevederilor proiectului nu necesită cheltuieli financiare suplimentare din bugetul de stat, or contractele de muncă a majorității personalului disponibilizat au fost încheiate pe perioadă determinată. |
| **6. Modul de încorporare a actului în cadrul normativ în vigoare** |
| Proiectul se încorporează în sistemul actelor normative și nu necesită modificarea cadrului normativ sau elaborarea unor acte normative noi. |
| **7. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul a fost plasat pe pagina web oficială a Ministerului Educației și Cercetării [www.mec.gov.md](http://www.mecc.gov.md), compartimentul Transparența decizională, precum și pe pagina web [www.particip.gov.md](http://www.particip.gov.md). |
| **8. Constatările expertizei anticorupție** |
| - |
| **9. Constatările expertizei de compatibilitate cu legislația Uniunii Europene** |
| Proiectul nu intră în categoria actelor normative care necesită expertiza de compatibilitate cu legislația Uniunii Europene. |
| **10. Constatările expertizei juridice** |
| - |
| **11. Constatările altor expertize** |
| Proiectul nu necesită alte expertize. |

**Ministru Anatolie TOPALĂ**

Ex.: Ana Berghi, tel. 022233678

e-mail: [ana.berghi@mec.gov.md](mailto:ana.berghi@mec.gov.md)